**Molėtų rajono savivaldybės taryba**

**SPRENDIMAS**

**DĖL BEŠEIMININKIO TURTO PRIĖMIMO MOLĖTŲ RAJONO SAVIVALDYBĖS NUOSAVYBĖN**

2020 m. spalio 29 d. Nr. B1-278

Molėtai

Vadovaudamasi Lietuvos Respublikos civilinio kodekso 4.58 straipsnio 1 dalimi, Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktu, 12 straipsnio 1, 2 dalimis, Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, 3.2 papunkčiu bei vykdydama Utenos apylinkės teismo 2019 m. spalio 28 d. sprendimą civilinėje byloje Nr. e2YT-5661-1093/2019,

Molėtų rajono savivaldybės taryba n u s p r e n d ž i a:

1. Priimti Molėtų rajono savivaldybės nuosavybėn bešeimininkį nekilnojamąjį turtą:
   1. statinį - automobilių plovyklą (koordinatės X 6133314, Y 574553), esančią Molėtų r. sav., Balninkų sen., Perkalių k., Iškylautojų g. Statinio vertė 17,00 (septyniolika) Eur;
   2. statinį – naftos bazę su kuro talpyklų atramomis (koordinatės X 6133363, Y 574489), esančią Molėtų r. sav., Balninkų sen., Perkalių k., Iškylautojų g. Statinio vertė 107,00 (vienas šimtas septyni) Eur.
2. Sprendimo 1 punkte nurodytą turtą įtraukti į Savivaldybės turto apskaitą ir perduoti Molėtų rajono savivaldybės administracijai (kodas 188712799; Molėtų r. sav., Molėtų m., Vilniaus g. 44) patikėjimo teise valdyti, naudoti ir disponuoti juo.
3. Įgalioti Molėtų rajono savivaldybės merą Savivaldybės vardu pasirašyti šio sprendimo 1 punkte nurodyto turto perdavimo-priėmimo Molėtų rajono savivaldybės administracijai aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras Saulius Jauneika